Ελεονώρα Χόλλαντ, κόμισσα του Μαρς

Η Ελεονώρα Χόλλαντ, κόμισσα του Μαρς (Απόλαντ, Λάνκασιρ, 13 Οκτωβρίου 1370 - 1405) ήταν μεγαλύτερη κόρη του Θωμά Χόλλαντ, 2ου κόμη του Κεντ και της συζύγου του Λαίδης Αλίκης ΦίτςΑλαν της κόρης του Ριχάρδου ΦίτςΑλαν, 10ου κόμη του Αρουντέλ και της Ελεονώρας του Λάνκαστερ.Richardson III 2011, p. 195.Richardson III 2011, p. 195; Richardson II 2011, pp. 496–8. Ο σύζυγος της Ρότζερ Μόρτιμερ, 4ος κόμης του Μαρς ήταν διεκδικητής του Αγγλικού θρόνου την εποχή του Ριχάρδου Β΄ της Αγγλίας, μέσω της κόρης της Άννας Μόρτιμερ έγινε προγιαγιά των βασιλέων Εδουάρδου Δ΄ της Αγγλίας και Ριχάρδου Γ΄ της Αγγλίας από τον Οίκο της Υόρκης.

Οι πατρικοί παππούδες της ήταν ο Θωμάς Χόλλαντ, 1ος κόμης του Κεντ και η Ιωάννα του Κεντ που παντρεύτηκε σε τρίτο γάμο τον Εδουάρδο τον μαύρο πρίγκιπα μεγαλύτερο γιο του Εδουάρδου Γ΄ της Αγγλίας και της Φιλίππης του Αινώ, ο Ριχάρδος Β΄ της Αγγλίας συνεπώς ήταν ετεροθαλής θείος της. Τα αδέλφια της Ελεονώρας Χόλλαντ ήταν :Richardson II 2011, pp. 497–500.

 Θωμάς Χόλλαντ, 1ος δούκας του Σάρρεϋ
 Εδμόνδος Χόλλαντ, 4ος κόμης του Κεντ
 Ιωάννης Χόλλαντ
 Ιωάννα Χόλλαντ, παντρεύτηκε τον Εδμόνδο του Λάνγκλεϊ
 Μαργαρίτα Χόλλαντ, δούκισσα του Κλάρενς, παντρεύτηκε σε πρώτο γάμο τον Ιωάννη Μπωφόρ, 1ο κόμη του Σόμερσετ και σε δεύτερο γάμο τον Θωμά του Κλάρενς
 Ελισάβετ Χόλλαντ (1388 - 1423), παντρεύτηκε τον Ιωάννη Νέβιλ μεγαλύτερο γιο και διάδοχο του Ραλφ Νέβιλ, 1ο κόμη του Γουέστμορλαντ με τον οποίο απέκτησε τρεις γιους και μια κόρη.
 Ελεονώρα Χόλλαντ, κόμισσα του Σόλσμπερι, παντρεύτηκε τον Θωμά Μόντακιουτ, 4ο κόμη του Σόλσμπερι
 Μπρίτζετ Χόλλαντ, μοναχή.

Διεκδίκηση του Αγγλικού θρόνου από τον σύζυγο της
Ο Εδμόνδος Μόρτιμερ, 3ος κόμης του Μαρς απεβίωσε (1381) αφήνοντας τον 6χρονο γιο του Ρότζερ διάδοχο στις απέραντες εκτάσεις των Μόρτιμερ. Σύμφωνα με τον Ντέιβις η κηδεμονία του μικρού κόμη ήταν "κρίσιμο πολιτικό ζήτημα την διετία 1382 - 1384", τα εδάφη του παραχωρήθηκαν με ετήσιο μισθό 4.000 στερλίνες και την φροντίδα του ίδιου πήρε ο Ρίτσαρντ Φιτς Άλαν 11ος κόμης του Αρουντέλ. Με απόφαση της βασιλομήτωρος Ιωάννας του Κεντ η κηδεμονία του μικρού Μόρτιμερ παραχωρήθηκε με 6.000 στερλίνες στον γιο της Θωμά Χόλλαντ (7 Οκτωβρίου 1388) που τον πάντρεψε με την κόρη του Ελεονώρα.Pugh 1988, p. 171.Davies 2004.

Ο Ρότζερ Μόρτιμερ διεκδικούσε τον Αγγλικό θρόνο χάρη στην μητέρα του Φιλίππη, 5η κόμισσα του Όλστερ που ήταν κόρη και μοναδικό παιδί του Λάιονελ της Αμβέρσας του δεύτερου γιου του Εδουάρδου Γ΄ και της Φιλίππης του Αινώ. Ο Ριχάρδος Β΄ δεν είχε παιδιά συνεπώς ο μικρός ανιψιός του ήταν ο επόμενος σε σειρά διαδοχής. O Κοκάιν σημειώνει ότι ο βασιλιάς ανακήρυξε τον Ρότζερ διάδοχο του τον Οκτώβριο του 1385.Cokayne 1932, p. 448 Η πρόταση του Κοκάιν αμφισβητήθηκε από τον Ντέιβις που σημειώνει ότι δεν υπάρχουν στοιχεία ότι ο Ριχάρδος Β΄ ανακήρυξε τον Ρότζερ διάδοχο αν και το ζήτημα αυτό συζητήθηκε εκείνη έντονα την εποχή. Η υπόθεση ξεκαθάρισε το 2006 όταν επιβεβαιώθηκε σύμφωνα με μια αναφορά στα Χρονικά του Ουεστμίνστερ ότι η ανακήρυξη έγινε από το Κοινοβούλιο του 1486.

Οικογένεια
Ο Ρότζερ Μόρτιμερ και η Ελεονώρα απέκτησαν :Cokayne 1932, p. 450; Richardson III 2011, p. 195

Άννα Μόρτιμερ (1390 - 1415)
Εδμόνδος Μόρτιμερ, 5ος κόμης του Μαρς (1391 - 1425)
Ρότζερ (23 Απριλίου 1393 - 1413)Pugh 1988, p. 61; Although some sources state that Roger died c.1409, Pugh states that he was made a Knight of the Bath by Henry V on the eve of his coronation on 9 April 1413.
Ελεονώρα, παντρεύτηκε τον Εδουάρδο Κουρτεναί (απεβ. το 1418) χωρίς να αποκτήσει παιδιά

O Ρότζερ Μόρτιμερ σκοτώθηκε σε μια αψιμαχία στο Κελλς ή στην κομητεία Μιθ ή στο Κέλλισταουν ή στην κομητεία Κάρλοου σε ηλικία 24 ετών (20 Ιουλίου 1398).Davies gives the place name as Kellinstown. Ο χρονικογράφος του Γουίγκμορ γράφει ότι βρισκόταν πάνω στο άλογο του, δεν είχε φρουρούς και φορούσε Ιρλανδική στολή οι δολοφόνοι του δεν τον αναγνώρισαν, τάφηκε στο αβαείο του Γουίγκμορ.Cokayne 1932, p. 449; Richardson III 2011, p. 195 Ο βασιλιάς πήγε την επόμενη χρονιά στην Ιρλανδία για να εκδικηθεί τον θάνατο του.Cokayne 1932, p. 449.
Ο χρονικογράφος του Γουίγκμορ αν και κατηγορεί τον Ρότζερ για αμέλεια στα θρησκευτικά του καθήκοντα τον περιγράφει "ευγενής στην συμπεριφορά, δραστήριος στην ιππασία, ευχάριστος στην παρέα και τις συζητήσεις, ωραίος στην εμφάνιση, δραστήριος στα πανηγύρια και γενναιόδωρος στα δώρα".Cokayne 1932, pp. 449–50.

Ο γιος του Εδμόνδος Μόρτιμερ τον διαδέχθηκε στην κομητεία του Μαρς, ο βασιλιάς Ερρίκος Δ΄ της Αγγλίας είχε τον ίδιο και τον μικρότερο αδελφό του Ρότζερ στην φροντίδα του μέχρι το τέλος της ζωής του ενώ οι αδελφές τους Άννα και Ελεονώρα μπήκαν στην φροντίδα της μητέρας τους.Pugh 1988, pp. 77–8. Ο ιστορικός Ραλφ Γκρίφιθς (γεν. 1937) αναφέρει ότι τα δυο κορίτσια δεν είχαν καλή μεταχείριση από τον βασιλιά μετά τον θάνατο της μητέρας τους (1405) και περιγράφονται "άπορες".Griffiths 2004.

Η Ελεονώρα Χόλλαντ παντρεύτηκε σε δεύτερο γάμο τον Έντουαρντ Τσάρλετον, 5ο βαρόνο του Τσάρλετον με τον οποίο απέκτησε:Pugh 1988, pp. 77–8; Richardson I 2011, pp. 427–8.
Ιωάννα, παντρεύτηκε τον Τζων Γκρέυ, 1ο κόμη του Τάνκερβιλ, αδελφό του Σερ Θωμά Γκρέυ που εκτελέστηκε για την συμμετοχή του στην "Εξέγερση του Σαουθάμπτον" η οποία είχε στόχο να ανατρέψει τον Εδουάρδο Ε΄ της Αγγλίας για χάρη του ετεροθαλούς αδελφού της Ιωάννας Εδμόνδου Μόρτιμερ, 5ου κόμη του Μαρς. Η Ιωάννα ήταν συγκληρονόμος της μητέρας του μαζί με τα ετεροθαλή αδέλφια της.
Τζόις, παντρεύτηκε τον Τζων Τίπτοφτ, 1ο βαρόνο του Τίπτοφτ.

Η Ελεονώρα απεβίωσε τον Οκτώβριο του 1405 πάνω στην γέννα και τάφηκε στην μονή του Μπισάμ.Cokayne 1932, p. 449; Pugh 1988, p. 79; Richardson I 2011, p. 427; Richardson III 2011, p. 195; Richardson gives two conflicting dates; on p. 427 he states that Alianore died on 23 October 1405, while on p. 195 he states that she died on 6 or 18 October.

Πρόγονοι

Παραπομπές		

Πηγές
Cokayne, George Edward (1932). The Complete Peerage, edited by H.A. Doubleday. VIII. London: St. Catherine Press.
Davies, R.R. (2004). Mortimer, Roger (VII), fourth earl of March and sixth earl of Ulster (1374–1398). Oxford Dictionary of National Biography.
Griffiths, R. A. (2004). "Mortimer, Edmund (V), fifth earl of March and seventh earl of Ulster (1301–1425)". Oxford Dictionary of National Biography. 
Pugh, T.B. (1988). Henry V and the Southampton Plot of 1415. Alan Sutton.
Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. I (2nd ed.). 
Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. II (2nd ed.). 
Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. III (2nd ed.).
Thomas B. Costain,The Last Plantagenets, published by Popular Library, New York, 1962, originally published by Doubleday and Co., Inc.

Κατηγορία:Οικογένεια Χόλλαντ